दीपक कुमार (इतिहासकार)
दीपक कुमार भारत के एक इतिहासकार हैं। सम्प्रति वे जवाहरलाल नेहरू विश्वविद्यालय नयी दिल्ली में विज्ञान एवं शिक्षा के इतिहास के प्राध्यापक हैं। अपनी रचनाओं में दीपक कुमार ने यह प्रदर्शित किया है कि यूरोप की वैज्ञानिक उन्नति के पीछे अंग्रेजों द्वारा भारत के उपनिवेशीकरण का बड़ा हाथ था। उनका यह भी विचार है कि अंग्रेजों ने १९वीं शताब्दी में भारत में पश्चिमी देशों जैसी विज्ञान और प्रौद्योगिकी की शिक्षा पर पर्याप्त ध्यान नहीं दिया बल्कि मानविकी और कलाओं की शिक्षा पर अधिक बल दिया। १८९९ तक भारत में केवल मुम्बई विश्वविद्यालय में ही विज्ञान में अलग से डिग्री उपलब्ध थी। १८९९ में कोलकाता विश्वविद्यालय में भी बी एससी और एम एससी के पाठ्यक्रम संचालित किये गये।